Source: https://www.sunava.sk/seniori/urad-97/tkr-sunava/zasady-o-uhradach-/
Timestamp: 2020-02-21 23:08:26+00:00
Document Index: 15280013

Matched Legal Cases: ['§ 4', '§ 11', '§ 2', '§ 43', '§ 12', '§ 43', '§ 3', '§ 43', '§ 3']

o úhradách za služby poskytované obcou Šuňava
Schválené uznesením OZ číslo 77/2019 zo dňa : 21.11.2019
Vyhlásené po schválení dňa : 22.11.2019
Účinnosť nadobúda dňa : 01.01.2020
Obecné zastupiteľstvo v Šuňave, v súlade s ust. § 4 ods. 3 zák. SNR č. 369/1990 Zb. o obecnom zriadení v znení neskorších predpisov s použitím § 11 ods. 4 citovaného zákona vydáva tieto
(1) Tieto zásady upravujú bližšie úhrady za služby poskytované obcou Šuňava a vykonávané Obecným úradom v Šuňave
(2) Stanovené a určené ceny, príp. ich rozpätie je záväzné pre všetky orgány obce Šuňava a orgány obecného zastupiteľstva obce Šuňave.
(3) Stanovenie a určenie návrhu ceny sa odvíja od platnej právnej úpravy a najmä zák. NR SR č. 18/1996 Z. z. o cenách v znení neskorších predpisov a ostatných osobitných predpisov.
Tieto ceny sú záväzné aj pre rozpočtové a príspevkové organizácie obce Šuňava a tiež podnikateľské subjekty založené alebo vytvorené obcou Šuňava vo vzťahu k majetku obce, ktorým disponujú a tiež vo vzťahu k ich činnostiam zakotveným v zriaďovateľských alebo zakladateľských listinách.
Cenou sa rozumie peňažná suma dohodnutá pri nákupe a predaji tovaru alebo vytvorená na ocenenie tovaru na iné účely. Za cenu podľa tohto zákona sa považuje aj tarifa (§ 2 zák. NR SR č. 18/1996 Z. z. o cenách v znení neskorších predpisov).
(4) Takýmto postupom nie sú dotknuté povinnosti vyplývajúce z osobitných predpisov – najmä zo zák. č. 25/2006 Z.z. o verejnom obstarávaní.
(1) Účastníci zmluvy sú povinní dbať, aby sa pri úprave zmluvných vzťahov odstránilo všetko, čo by mohlo viesť k vzniku rozporov (§ 43 Obč. zákonníka).
(2) Účastníci zmluvy nesmú zneužívať svoje postavenie na miestnom trhu (§ 12 zák. NR SR č. 18/1996 Z. z. o cenách v znení neskorších predpisov).
(3) V prípade, kedy sa uzatvára písomná zmluva na služby poskytované obcou Šuňava a vykonávané Obecným úradom v Šuňave sa táto písomná zmluva povinne zverejňuje podľa osobitného predpisu ( pozn. podľa zákona č. 546/2010 Z.z. ). Táto písomná zmluva nadobúda účinnosť dňom nasledujúcom po dni jej zverejnenia, ak si účastníci zmluvného vzťahu nedohodli účinnosť uzatvorenej zmluvy v neskoršom termíne od jej zverejnenia.
(1) Obec Šuňava stanovuje sadzobník cien, ktorý je uvedený v prílohe týchto zásad.
Tento sadzobník cien je návrhom na uzavretie zmluvy v súlade s ust. § 43 a nasl. Obč. zákonníka.
(2) Sadzobník cien tvorí neoddeliteľnú súčasť týchto zásad a je záväzný pre všetkých zamestnancov obce aj starostu obce.
Starosta obce je oprávnený v prípade určenia ceny minimálnou alebo maximálnou hodnotou rozhodnúť v individuálnom prípade o konkrétnej cene pri uzatváraní zmluvy.
(1) Cena za majetok obce Šuňava a za služby poskytované obcou sú určené osobitnou právnou úpravou najmä – zák. SNR č. 138/1991 Zb. o majetku obcí v znení neskorších predpisov a „Zásadami hospodárenia a nakladania s majetkom obce Šuňava“.
(2) V prípadoch jednorazového poskytovania služieb zo strany obce nemusí byť uzatvorená písomná zmluva. Postačuje konkludentná dohoda a úhrada ceny služby. Doklad o úhrade za poskytnutú službu musí obsahovať náležitosti požadované osobitnou právnou úpravou – najmä zák. č. 431/2002 Z. z. o účtovníctve v znení neskorších predpisov .
(3) Zmluvné prevody majetku obce Šuňava sú zásadne odplatné a určené osobitnou právnou úpravou – zák. SNR č. 138/1991 Zb. o majetku obcí v znení neskorších predpisov a „Zásadami hospodárenia a nakladania s majetkom obce Šuňava“.
(1) Príjmy zo zmluvných vzťahov sú príjmom rozpočtu obce Šuňava .
(2) Ak tieto zásady neobsahujú bližšiu úpravu, použije sa Občiansky zákonník a zák. NR SR č. 18/1996 Z. z. o cenách v znení neskorších predpisov.
(3) Sadzobník cien určených obcou musí byť zverejnený na úradnej tabuli v obci.
Zároveň musí byť umožnené každému nahliadať do týchto zásad a tiež do sadzobníka cien.
(4) Starosta obce je oprávnený v individuálnych prípadoch a v prípadoch hodných osobitného zreteľa (najmä sociálne pomery a pod.) rozhodnúť aj inak.
Nesmie však znížiť cenu o viac ako jednu polovicu z návrhu ceny určenej sadzobníkom služieb.
(5) Zabezpečovanie a poskytovanie verejnoprospešných služieb obcou Šuňava je riešené osobitnou zmluvou uzavretou v súlade s § 3 ods. 3 písm. a/ zák. SNR č. 369/1990 Zb. o obecnom zriadení v znení neskorších predpisov.
(1) Zmeny a doplnky týchto zásad schvaľuje obecné zastupiteľstvo
(2) Zásady o úhradách za služby poskytované obcou Šuňava schválilo Obecné zastupiteľstvo
v Šuňave dňa 21.11.2019 Uznesením č. 77/2019 .
(3) Tieto zásady nadobúdajú účinnosť dňom 22.11.2019.
(4) Účinnosťou týchto Zásad o úhradách za služby poskytované obcou Šuňava sa rušia Zásady o úhradách za služby poskytované obcou Šuňava, zo dňa 09.02.2012
(5) Neoddeliteľnou súčasťou zásad o úhradách za služby poskytované obcou Šuňava je:
- sadzobník cien /služieb/obce Šuňava
- Tarifa č. 1/2019
V Šuňave, dňa 21.11.2019
V Šuňave, 21.11.2019
SADZOBNÍK CIEN /SLUŽIEB/ OBCE ŠUŇAVA
(návrh ceny podľa § 43 a nasl. Občianskeho zákonníka
a § 3 ods. 1 zák. NR SR č. 18/1996 Z. z. o cenách v znení neskorších predpisov)
Zverejnenie oznamu, plagátu a pod. v propagačnej tabuli za 1 týždeň /aj začatý /
5,00 € / týždeň
Za prečítaný alebo textový oznam v Šuňava OTV, pre podnikateľské subjekty v obci
5,00 € / vys. cyklus
Za prečítaný alebo textový oznam v Šuňava OTV, pre podnikateľské subjekty mimo obce
25,00 € / vys. cyklus
Cenu podľa tejto položky neplatí podnikateľský subjekt za prvé predstavenie svojej činnosti v Šuňava OTV.
Cena neobsahuje výrobu upútavky, tá sa určuje individuálne na základe písomnej dohody.
Za zhotovenie DVD/CD nosiča z čítanej (audio) alebo obrazovej správy (video) na vlastné digitálne médium /v rámci autorského zákona/:
5,00 € / kopírovací úkon
Za zhotovenie DVD/CD nosiča z čítanej (audio) alebo obrazovej správy (video) s dodaním digitálneho média /v rámci autorského zákona/:
10,00 € /kopírovací úkon/ 1x nosič
Za služby poskytované obecnou knižnicou :
čitateľský poplatok za rok - do 15 rokov - 1,00 € /čitateľ/ rok
čitateľský poplatok za rok - od 15 rokov - 2,00 € /čitateľ/ rok
strata knihy - podľa vlastnej ceny knihy
upomienka - 0,50 € / 1.up.
- 1 € / 2.up.-3.up.
- 2,00 €/ 4.up.
Za oznam v miestnom rozhlase:
v pracovných dňoch ( 7,15 – 15,45 hod.) - 2,00 € / hlásenie
v pracovných dňoch ( po 15,45 hod. vo výnimočných prípadoch) - 4,00 € / hlásenie
agentúrne reklamné hlásenie - 20,00 € / hlásenie / min. 3x
poplatok za trhové miesto pri ambulantnom predaji je - 6,00 € /deň/ miesto
Objednávky na vyhlásenie v miestnom rozhlase formou telefonátu, poštou, kuriérom alebo elektronickou poštu, úrad neprijíma.
Oznam v miestnom rozhlase bude vyhlásený až po zaplatení príslušného poplatku.
Zvláštne dojednania je možné dohodnúť individuálne, písomnou formou.
Za vydanie potvrdenia na vlastnú žiadosť, ktoré nie sú spoplatňované podľa zákona NR SR č. 145/1995 Z.z. o správnych poplatkoch :
fyzické osoby - 2,00 € / potvrdenie
právnické osoby - 4,00 € / potvrdenie
Cenu podľa tejto položky neplatí :
za potvrdenia, vydávané pre účely konaní na úseku sociálnych vecí a zdravotníctva
štátne orgány, súdy, prokuratúra a polícia
samosprávne orgány inej obce
Za nahliadnutie do archívnych materiálov a mapových podkladov obce
fyzické osoby - 2,00 €
právnické osoby - 4,00 €
Oslobodení sú občania s trvalým pobytom v obci Šuňava
Poplatok za vydanie povolenia, rozhodnutia na prevádzku - začatia podnikateľskej činnosti v obci:
fyzické osoby - 7,00 €
právnické osoby - 17,00 €
Sadzba nájomného za prenajatie viac účelového ihriska (park na Trojičnom námestí) za účelom
športového vyžitia:
deti - do 15 rokov - 1,00 €/ 1 hodina
ostatní obyvatelia a hostia - 2,00 €/ 1 hodina
Od poplatku podľa Položky 8, je oslobodená organizovaná skupina pod vedením poverenej osoby ako záujmový alebo športový krúžok ZŠ s MŠ Šuňava a spoločenských organizácií v obci Šuňava.
Sadzba úhrad za nájom priestorov kultúrneho domu.
Osobitná úhrada je za spotrebovanú energiu a plyn a to podľa odpočtu a aktuálnych cien!
Úhrada za užívanie priestorov kultúrneho domu – veľká sála - pre reklamné, predajno - obchodné akcie je 55,00 €/deň.
Úhrada za užívanie priestorov kultúrneho domu – salónik - pre reklamné, predajno - obchodné akcie je45,00 €/deň.
Úhrada za prenájom kultúrneho domu za účelom svadby a plesu a iných celovečerných spoločenských podujatí:
nájomca s trvalým pobytom v obci Šuňava40,00 €/deň.
nájomca bez trvalého pobytu v obci Šuňava50,00 €/deň.
Úhrada za prenájom na výročie, jubileá a pod. akcie:
veľká sála - nájomca s trvalým pobytom v obci Šuňava 30,00 €/ deň.
veľká sála - nájomca bez trvalého pobytu v obci Šuňava40,00 €/ deň.
salónik - nájomca s trvalým pobytom v obci Šuňava25,00 €/ deň.
salónik - nájomca bez trvalého pobytu v obci Šuňava35,00 €/ deň.
Úhrada za prenájom veľkej sály na kultúrne akcie, divadlo, estrádu, vystúpenie súborov
a iné akcie 30,00 €/ deň.
Úhrada za smútočnú hostinu /kar/:
veľká sála – pre nájomcu s trvalým pobytom v obci Šuňava10,00 €/ deň.
veľká sála – pre nájomcu bez trvalého pobytu v obci Šuňava20,00 €/ deň.
Úhrada za malú sála s príslušenstvom:
pre reklamné, predajno-obchodné akcie je35,00 €/ deň.
na výročie, jubileá a pod. akcie:
nájomca s trvalým pobytom v obci Šuňava 20,00 €/ deň.
nájomca bez trvalého pobytu v obci Šuňava30,00 €/ deň.
Od úhrady sú oslobodení zamestnanci obecného úradu, poslanci OZ, prípadne dlhoroční aktívni
členovia spoločenských organizácií v obci, ktorí sa venujú verejnoprospešnej práci najmenej 10 rokov.
Prenájom priestorov kultúrneho domu súkromným osobám a agentúram či právnickým osobám za účelom produkčného využitia, je možné po individuálnej dohode písomnou formou a dodržaní legislatívnych noriem Slovenskej republiky.
Náklady za sprístupnenie informácií /po dodržaní Zákona č. 18/2018 Z. z. o ochrane osobných údajov a o zmene a doplnení niektorých zákonov publikovaný v Zbierke zákonov SR/:
Kopírovacie práce:
- Formát A4 - 0,50 €/ jednostranne
- Formát A4 - 1,00 €/ obojstranne
- Formát A3 - 1,00 €/ jednostranne
- Formát A3 - 2,00 €/ obojstranne
Za zhotovenie DVD/CD nosiča písanej alebo obrazovej správy (foto - obrázok) na vlastné CD,DVD nosiče /v rámci autorského zákona/:
- 5,00 € / kopírovací úkon
Za zhotovenie DVD/CD nosiča písanej alebo obrazovej správy (foto - obrázok) s dodaním digitálneho média - CD, DVD nosiča /v rámci autorského zákona/:
- 5,00 € / kopírovací úkon/1x nosič
Cenník hrobových miest
1. Za prepožičanie miesta na cintoríne pre občana, ktorý má trvalý pobyt v Šuňave
nájomný poplatok za dvojhrob 10,00 € za obdobie 10 rokov
nájomný poplatok za jedno hrob7,00 € za obdobie 10 rokov
2. Za prepožičanie miesta na cintoríne rodákom z obce Šuňava, ich manželom resp. manželkám bez trvalého pobytu v obci Šuňava
nájomný poplatok za jedno hrob17,00 € za obdobie 10 rokov
nájomný poplatok za dvoj hrob100,00 € za obdobie 10 rokov
3. Prepožičanie miesta na cintoríne pre žijúceho občana, ktorý nemá trvalý pobyt v obci Šuňava, môže
byť len so súhlasom Obecného Zastupiteľstva resp. Obecnej rady OZ, ak jej bola delegovaná právomoc alebo so súhlasom starostu obce, ak bol na to poverený Obecným Zastupiteľstvom.
Prepožičanie miesta je za jednorazový poplatok – 100,00 €, /jedno hrob a ďalšie nájomné poplatky ako v bode 2.
Jedno hrob sa rozumie aj pochovávanie na seba.
T A R I F A č. 1/2019
k Všeobecným podmienkam Obce Šuňava na poskytnutie služby retransmisie, platná pre obec Šuňava s účinnosťou od 01.01.2020 .
Ceny sú konečné, zriaďovateľ nie je platcom DPH.
Ceny za jednorazové služby :
Cena za zriadenie prípojky TKR :
cena za zriadenie prípojky v individuálnej bytovej výstavbe100,00 €
cena za zriadenie druhého a každého ďalšieho koncového bodu v zák. objekte20,00 €
cena za zriadenie ďalšieho koncového bodu mimo zakáblovaného objektu 60,00 €
Cena za zriadenie koncového bodu v individuálnej bytovej výstavbe a ostatných objektoch nespadajúcich pod bod 1 a 2dohodou
cena za znovu pripojenie účastníka odpojeného na vlastnú žiadosť50,00 €
cena za znovu pripojenie účastníka odpojeného za porušenie VP50,00 €
Pravidelne opakované platby:
Poplatok za TKR je možné uskutočniť:
jednorázovo, vždy do 31.03. v príslušnom kalendárnom roku40,00 €
osamele žijúce osoby – zľava 50%20,00 €
najviac v dvoch splátkach t.j. polročne po20,00 €
osamele žijúce osoby – zľava 50%10,00 €
za 1. polrok najneskôr do 30.06.
za 2 .polrok najneskôr do 31.12.
Úhrady je možné realizovať zaplatením:
v hotovosti priamo do pokladne obecného úradu
bezhotovostným prevodom na účet obce číslo účtu 26423562/0200 vo VÚB, a. s. Poprad
Touto tarifou sa rušia predchádzajúce cenníky za služby retransmisie.